**Dyddiad cyhoeddi:** 2 Ionawr 2024

**Cais Rhyddid Gwybodaeth** 279/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Mae un o’r sylwadau a roddwyd ar y cyfryngau cymdeithasol yn cadarnhau bod TrC wedi rhoi rhai unedau i ffwrdd/i ddarparwr arall, dros y 3 mis diwethaf. O dan y Ddeddf Rhyddid Gwybodaeth, allwch chi gadarnhau a yw hyn yn wir, ac os felly pam?**

**YMATEB**

Mae TrC, ynghyd â’r rhan fwyaf o weithredwyr eraill yn y DU, yn prydlesu’r rhan fwyaf o’i fflyd o drenau. Wrth i drenau newydd ddod i mewn i’r fflyd dros y misoedd diwethaf, yn fwyaf arbennig y trenau Class 197 newydd, gyda 40 ohonynt bellach yn weithredol, mae’r fflydoedd hŷn yn cael eu tynnu o’u gwasanaeth a’u dychwelyd i’r cwmnïau prydlesu neu’n cael eu symud i weithredwyr newydd. Mae gan gontractau’r brydles amodau llym o ran amseriad a chyflwr trenau sy’n dod oddi ar y brydles ac o ganlyniad cafodd nifer o drenau eu tynnu o’u gwasanaeth dros y 3 mis diwethaf ac maen nhw naill ai wedi gadael y fflyd neu’n cael eu trwsio ar hyn o bryd cyn iddynt adael y fflyd.

Hyd yn oed pe bai TrC yn gallu gohirio’r fflydoedd hŷn rhag cael eu defnyddio, mae cyfleusterau ac adnoddau cynnal a chadw cyfyngedig yn golygu na fyddai’n bosibl cynnal a gweithredu’r fflydoedd newydd a’r rhai presennol.

Bydd rhagor o drenau newydd yn dod i rym dros y misoedd nesaf, sy’n golygu y bydd maint fflyd trenau TrC yn parhau i gynyddu.”

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".